KIRJALLINEN KYSYMYS E-3090/01 esittäjä(t): Sérgio Marques (PPE-DE) komissiolle. Urban II -aloitteet.



Virallinen lehti nro 134 E , 06/06/2002 s. 0196 - 0196



KIRJALLINEN KYSYMYS E-3090/01 esittäjä(t): Sérgio Marques (PPE-DE) komissiolle (13. marraskuuta 2001) Aihe: Urban II -aloitteet Euroopan parlamentin pyynnöstä komissio nosti Urban II -aloitteen piiriin kuuluvien kaupunkien lukumäärän 50:stä 70:ään. Tämän seurauksena Portugali pystyy hyödyntämään kyseisen ohjelman etuja enintään kolmella vaatimukset täyttävällä kaupunkialueella aikaisemman kahden sijasta. Urban II -aloitteelle myönnetään yksinomaan Euroopan aluekehitysrahastosta 700 miljoonan euron määrärahat, joista Portugalin osuus on 18 miljoonaa euroa. Portugalin esittämien kolmen ohjelman (PortoGondomar, LissabonAlcântara ja AmadoraDamaia e Buraca) perusteella haluaisin kysyä komissiolta: 1. Mihin mennessä nämä kolme ohjelmaa aiotaan hyväksyä ja toteuttaa? 2. Merkitseekö hyväksyminen sitä, että Portugalille myönnetyt määrärahat käytetään kokonaisuudessaan? 3. Komissio arvioi yhteisön kaupunkien hyväksi harjoitettavan aluepolitiikan yleisiä vaikutuksia ja sitä, miten kaupunkien ja alueiden laajuus otettiin huomioon tavoite 1 -ohjelmien suunnittelussa. Mitä johtopäätöksiä komissio teki? Michel Barnier'n komission puolesta antama vastaus (11. tammikuuta 2002) Urban II -yhteisöaloitteen mukaisen yhdennetyn kehittämisohjelman piiriin kuuluu 70 kaupunkialuetta. Ohjelma kattaa taloudellista kehittämistä, sosiaalisen osallisuuden edistämistä ja ympäristön tilan parantamista koskevat toimet. Portugalin osalta kyse on seuraavista kolmesta Suur-Lissabonin kaupunkialueesta: Vale de Alcântara, Amadorassa sijaitseva Damaia Buraca sekä Porton ja Gondomarin välinen raja-alue. Ohjelmien tavoitteena on innovaatio, kumppanuusperiaatteen edistäminen ja yhdennetyn lähestymistavan kehittäminen. Kolme kyseiseen yhteisöaloitteeseen liittyvää ohjelmaa esiteltiin komissiolle virallisesti 11. toukokuuta 2001. Ohjelmat todettiin tukikelpoisiksi 28. toukokuuta 2001. Neuvottelut kansallisten viranomaisten kanssa sujuivat hyvin, ja ohjelmat hyväksyttiin joulukuussa 2001. Koska ohjelmiin liittyvät menot ovat olleet tukikelpoisia niiden esittämispäivästä lähtien, tiettyjä tukitoimia toteutetaan parhaillaan, ja kyseisten ohjelmien toteuttaminen on siis jo alkanut. Näitä kolmea ohjelmaa varten on sidottu yhteensä 19,2 miljoonaa euroa. Tämä määrä kattaa komission kyseisen yhteisöaloitteen mukaisesti Portugalille myöntämät varat kokonaisuudessaan. Rakennerahastojen ohjelmakautta 20002006 koskevan ohjelmatyön tuloksista (tavoite 1) annetun komission tiedonannon(1), joka on osoitettu neuvostolle, parlamentille, talous- ja sosiaalikomitealle sekä alueiden komitealle, I6 luvussa todetaan, että ohjelmiin sisältyvillä kaupunkipoliittisilla kysymyksillä on merkittävä osuus ohjelma-asiakirjoissa, ja niitä koskeville tukitoimille on ominaista suuri samankaltaisuus kestävän kaupunkikehityksen toimintakehyksen kanssa. Tämä yhteys rakennerahasto-ohjelmiin näyttääkin olevan vahvempi kuin Euroopan aluesuunnittelun ja aluekehityksen suuntaviivoissa (ESDP). Joissakin ohjelmissa kaupunkeja korostetaan erittäin paljon. Jotkin edellä mainittuun toimintakehykseen sisältyvistä aiheista (esimerkiksi sosiaalisen osallisuuden edistäminen, paikallinen hallintotapa ja kansalaisten vaikutusmahdollisuudet sekä ympäristön kunnostaminen) ovat monialaisia ja sisältyvät useimpiin tavoite 1 -ohjelmien strategioihin. Joidenkin ohjelmien tavoitteena puolestaan on edistää Urban-yhteisöaloitteen ja tavoite 1 -strategian välistä täydentävyyttä. (1) KOM(2001) 378, lopullinen.